Πανεπιστημιάδα

Η Πανεπιστημιάδα (αγγλ.: Universiade) είναι μια διεθνής αθλητική διοργάνωση πολλών σπορ, στην οποία μετέχουν αθλητές που είναι φοιτητές ή σπουδαστές ανωτάτων σχολών. Υπάρχει θερινή και χειμερινή διοργάνωση για τα αντίστοιχα σπορ.

 Λεπτομέρειες 

Οι αγώνες διοργανώνονται από τη Διεθνή Πανεπιστημιακή Ομοσπονδία Αθλητισμού (International University Sports Federation ή FISU). Η ονομασία τους προήλθε από συνδυασμό των λέξεων Πανεπιστήμιο (University) και Ολυμπιάδα (Olympiad). Ορισμένες φορές από τα μέσα ενημέρωσης αναφέρονται ως «Παγκόσμιοι Φοιτητικοί Αγώνες» (World Student Games ) ή «Παγκόσμιοι Πανεπιστημιακοί Αγώνες» (World University Games) αλλά αυτές δεν είναι οι επίσημες ονομασίες.

Οι θερινές πανεπιστημιάδες ξεκίνησαν το 1959 στο Τορίνο της Ιταλίας και οι χειμερινές το επόμενο έτος στο Σαμονί της Γαλλίας. Διεξάγονται κάθε δύο χρόνια. Αρχικά, τις μονές χρονιές γινόταν η θερινή και τις άρτιες η χειμερινή πανεπιστημιάδα. Μόνο από τα τέλη της δεκαετίας του ’60 υπήρξε μια ανακολουθία, αφού κάποιες διοργανώσεις έγιναν ανά τριετία (οι θερινές: 1967, 1970, 1973 και οι χειμερινές: 1972, 1975, 1978, 1981). Από το 1981 και οι δύο πανεπιστημιάδες γίνονται τις μονές χρονιές. 

Έχουν διεξαχθεί 24 θερινές (η τελευταία το 2007 στη Μπανγκόκ της Ταϊλάνδης) και 23 χειμερινές (η τελευταία το 2007 στο Τορίνο, που είναι η μόνη πόλη που έχει διοργανώσει και χειμερινή και θερινή πανεπιστημιάδα).

 Αθλήματα 

Ο αριθμός των αθλημάτων που διεξάγονται δεν είναι σταθερός σε κάθε διοργάνωση. Στην πρώτη διοργάνωση υπήρχαν 8 σπορ και δόθηκαν 61 χρυσά μετάλλια. Συμμετείχαν 985 αθλητές από 45 χώρες. 

Στη συνέχεια ο αριθμός των αθλημάτων αυξήθηκε σε 9 και το 1967 σε 10. Ο αριθμός αυτός σταθεροποιήθηκε ως το 1983, με εξαίρεση το 1975 που έγινε μόνο ο στίβος. Τη δεκαετία του ’80 τα αθλήματα έφτασαν τα 12, εκτός από το 1989 που έγιναν μόνο τέσσερα. Το 2003 έγιναν 13 σπορ και το 2005 έγιναν 14. Το 2007 έγιναν 15 αθλήματα και πήραν μέρος περίπου 10.000 αθλητές από 170 χώρες. 

Από τα αθλήματα τα δέκα θεωρούνται βασικά, διότι υπάρχουν σχεδόν σε όλες τις διοργανώσεις. Είναι: ο στίβος, η κολύμβηση, οι καταδύσεις, η ενόργανη γυμναστική, η ξιφασκία, η καλαθοσφαίριση, η πετοσφαίριση, το τένις, η υδατοσφαίριση και το ποδόσφαιρο. 

Περιστασιακά έχουν διεξαχθεί πολλά άλλα αθλήματα, ολυμπιακά και μη, όπως: πάλη, πινγκ πονγκ, κωπηλασία, σκοποβολή, τζούντο, γκολφ, τάε κβον ντο, τοξοβολία, ιστιοπλοΐα, μπέιζμπολ, χόκεϊ,

 Διοργανώτριες πόλεις 

ΈτοςΑρίθμησηΘερινή
ΠανεπιστημιάδαΑρίθμησηΧειμερινή
Πανεπιστημιάδα 1959  I   Τορίνο  — 1960  —  I   Σαμονί 1961  II   Σόφια   — 1962  —  II  Βιγιάρ 1963  III   Πόρτο Αλέγκρε  — 1964  —  III   Σπίντλερουφ Μλιν 1965  IV  Βουδαπέστη  — 1966  —  IV   Σεστριέρε 1967  V   Τόκιο  — 1968  —  V   Ίνσμπρουκ 1970  VI   Τορίνο  VI   Ροβανιέμι 1972  —  VII   Λέικ Πλέισιντ 1973  VII   Μόσχα  — 1975  VIII   Ρώμη  VIII   Λιβίνιο 1977  IX   Σόφια   — 1978  —  IX   Σπίντλερουφ Μλιν 1979  X   Πόλη του Μεξικού  — 1981  XI   Βουκουρέστι  X   Ζάκα  1983  XII   Έντμοντον  XI  Σόφια  1985  XIII   Κόμπε  XII  Μπελούνο 1987  XIV   Ζάγκρεμπ  XIII  / Στριμπσκέ Πλέσο 1989  XV   Ντούισμπουργκ  XIV  Σόφια  1991  XVI    Σέφιλντ  XV   Σαπόρο 1993  XVII   Μπάφαλο Ν. Υόρκης  XVI   Ζακοπάνε 1995  XVIII   Φουκουόκα  XVII   Ζάκα 1997  XIX   Σικελία  XVIII   Μουτζού  1999  XX   Πάλμα ντε Μαγιόρκα  XIX   Πόπραντ Τάτρι,  2001  XXI   Πεκίνο  XX   Ζακοπάνε 2003  XXII   Νταεγού  XXI   Ταρβίζιο 2005  XXIII   Σμύρνη   XXII   Ίνσμπρουκ/Ζέεφελντ 2007  XXIV   Μπανγκόκ  XXIII   Τορίνο 2009  XXV   Βελιγράδι   XXIV   Χαρμπίν 2011  XXVI   Σεντζέν  XXV   Ερζερούμ 2013  XXVII   Καζάν  XXVI   Μάριμπορ  2015  XXVIΙI   Γκουάνγκτζου  XXVII  2017  XXVIΙX   Ταϊπέι  XXVIII  2019  XXVX   Νάπολη  XXVIIΧ  

 Εξωτερικοί σύνδεσμοι 

 Official website of the International University Sports Federation (FISU)
 Official Website of the German University Sports Federation

 Official Report Winter Universiade Innsbruck / Seefeld 2005
 Winter Universiade Torino 2007
 Winter Universiade Harbin 2009
 Winter Universiade Erzurum 2011

 Summer Universiade Bangkok 2007
 Summer Universiade Belgrade 2009 
 Summer Universiade Shenzhen 2011
 Summer Universiade Kazan 2013 

Κατηγορία:Αθλητικές διοργανώσεις που διεξάγονται κάθε δύο χρόνια